
OPOSICION, RAPPORT CARMABI TA 
RICIBIENDO ATENCION DEBIDO DI GOBIERNO 


Dialuna 31 di januari Prome Minister Evelyn Wever - Croes 
tabata den reunion di Parlamento pa atende cu e tema: 
"Rapport CARMABI" Coral Reefs Baseline Study for Aruba 
2019”. Contestando pregunta di miembronan di Parlamento, 
Premier Wever - Croes a splica di trabounan realisa den cuadro 
di e rapport desde cu el a ricibi esaki. 


Premier Wever - Croes inicia dunando splicacion cu e rapport 
Carmabi a yega na su conocemento na december 2020 y 
dibiaha a pidi pa ricibi un presentacion di e expertonan. E 
periodo aki Prome Minister tabata encarga cu Ministerio di 
Infrastructura y Medio Ambiente. 


PROME ENCUENTRO/PRESENTACION 

E presentacion a tuma luga 20 di januari 2021 door di 
conseheronan/ expertonan di Carmabi. Segun Prome Minister, 
e presentacion tabata hopi impresionante y e conclusion tabata 
cu tin areanan di preocupacion. 'Mester bisa cu e rapport no ta 
devastador riba tur area, pero ta pidi atencion di Gobierno riba 
algun area.' 


AREANAN DI 
RAPPORT 

Pa loke ta trata pisca, e rapport a indica cu Aruba su awanan 
tin cantidad y calidad di pisca cu ta considera bon. Pa loke ta e 


ATENCION/PRECUPACION SEGUN E 


coralnan, e resultado di e investigacion tabata: mas o menos, 
pues e mester mas atencion. Y pa locual ta trata bacterianan 
den e awa esey ta punto di preocupcion y mester traha riba 
dje. 

Prome Minister su pregunta na e expertonan tabata: si ta laat 
pa atende cu e puntonan di preocupacion, pa cual nan a bisa 
cu no talaat, pero mester actua V no por pospone mas. 

















DI DOS ENCUENTRO 
Prome Minister a sigui splica cu mesora a traha di dos afspraak 
cu e expertonan, pero e biaha aki cu e Ministernan encarga cu 
diferente area di e problematicanan menciona den e rapport. 
Minster di Finanzas, pasobra tur solucion ta costa placa, 
pues ta importante pa e Minister tambe ta na altura di kico e 
rapport ta encera. Minister di Turismo v di Salubridad pasobra 
ambos sector ta afecta den e caso aki. Minister di Husticia pa 
e temanan di ley cu mester pasa y Minister cu tabata encarga 
cu Sector Primario e tempo ev considerando e situacionan cu 
calidad di coralnan. 

E reunion aki a tuma luga dia 9 di februari 2021, Prome Minister 
a indica. 

Continuacion CONTRARIO NA PONENCIANAN DI OPOSICION.... 


INSTITUCION DI COMISION DI EXPERTO PA ATENDE CU 
PRECUPACIONANNAN 

A base di e reunion aki, Prome Minister Wever - Croes a tuma 
e decision pa propone den Conseho di Minister pa introduci 
un comision consistendiendo di diferente departamento. Pa 
hunto bin cu un solucion a termino cortico, a termino mediano 
y a termino largo, pa atende cu e puntonan di atencion di e 
rapport. E comision tabata encarga tambe pa presenta e costo 
envolvi cu e solucionnan proponi. 'E biaha aki e conseheronan 
a pidi pa enfoca riba erosion di e beachnan y importancia di 
nos rifnan pasobra e rifnan ta crea santo, cu ta crea beachnan 
y consecuentemente ta crea nos economia.' Prome Minister 
a sigui splica cu e conseheronan a pidi tambe a pesar cu a 
score positivo pa loke ta cantidad y calidad di pisca), pa pone 
mas atencion pa proteha e ‘Parrot fish' pasobra nan ta yuda 
mantene e rifnan. 


‘Mi a bay Conseho di Minister dia 12 di februari cu e proposicion 
pa bin cu e comision, y e comision a wordo lanta den un 
Ministeriele Beschikking (MB) 15 di februari.’ 

A pone e comision den man di liderazgo profesional y capacita 
di Departamento di Naturalesa y Medio Ambiente (DNM), cu 
hunto cu otro departamentonan, a traha riba algun sugerencia. 
Mirando e periodo di Covid, cu Gobierno a bira demisionario 


mas o menos 1 luna despues, y teniendo na cuenta e diferente 
desaroyonan cu tabatin, a haya un conseho/sugerencia na 
augustus. Unabes cu formacion di Gobierno a tuma luga na 
september, a traspasa esaki na Minister Ursell Arends cu ta 
esun encarga cu Naturalesa. 

Prome Minister Wever - Croes a enfatisa cu e tin tur confiansa 
cu e proposicionnan aki a wordo pasa den man capacita y 
adecua y tin tur confiansa cu den man di Minister Arends hunto 
cu e departamentonan encarga, lo por ehecuta e trabounan 
necesario. 


Prome Minister Wever - Croes a splica den Parlamento cu 
mirando e delicades di e tema, a tuma e decision pa no publica 
e rapport na e momento cu a have, pendiente di un plan (‘plan 
van aanpak') cu ta splica con lo atende cu e retonan y tambe 
con lo financia e solucionnan. A tuma e decision aki pa no 
trece panico innecesario. Lamentablemente oposicion a haci 
cune netamente locual cu kier a evita. 


Pa finalisa Prome Minister a enfatisa cu Gobierno ta atendiendo 
cu e tema a pesar di espacio financiero limita y mientras cu ta 
den pandemia y crisis den diferente sector. 

Alabes ta sigura cu e rapport tin tur atencion di e Minister 
encarga cu naturalesa y ta ricibiendo e atencion debido. 











Gabinete Wever-Croes 


Ta κ᾿ 


— Happy Chinese New Year 


0000 


Feliz Aña nobo di Chines yena cu hopi salud y fortuna. 


E simbolo di e aña lunar nobo 2022, ta “ Tiger” 
cual ta representa entre otro forsa, curashi y ambicion. 

XIOMARA MADURO 





Minister di Finansa ta informa: 


GASTO DI SERVICIO Y PRODUCTO NO A 
SUBI CU 43 MIYON MANERA OPOSICION 
TA CRITICA 





Den e dianan aki nos a 
observa cu oposicion ta 
trece dilanti cu Gobierno 
a subi gasto di Servicio y 
Producto cu 43 miyon florin. 
E informacion aki NO TA 
CORECTO. Oposicion ta 
referi na un observacion 
di CAFT den nan conseho 
riba Presupuesto 2022 riba 
pagina 3. Den e observacion 
aki CAFT no ta bisa cu 
Gobierno a hisa gasto cu 43 
miyon florin. Locual CAFT a 
pidi ta pa Gobierno cambia e cifra presupuesta y pa pon'e na e 
nivel di e gastonan realisa den aña 2020. Na ningun momento 
CAFT ta bisa cu Gobierno a subi gasto cu 43 miyon florin. De 
facto den e grafico adhunto por wak cu e gastonan di Servicio y 
Producto a subi cu solamente 14,6 miyon florin den e situacion 
di e pandemia di Covid. 











Gobierno a adresa e conseho aki di CAFT y a splica cu 
tecnicamente no por haci e cambio aki ya cu aña 2020 no 
tabata un aña cu Gobierno por a opera normal debi na, 
entre otro, e shelter in place. Esaki a pone cu gastonan cu a 
wordo presupuesta no por a wordo realisa. Den aña 2020, e 
'uitputtingspercentage' di Servicio y Producto tabata na 85% 
y den aña 2021 esaki tabata na 90% indicando cu Gobierno 
su operacion a keda atras y e gastonan no a wordo realisa 
conforme locual a wordo presupuesta. Cambia e cifra manera 
CAFT ta conseha, awor cu Gobierno su operacion ta bay mas 
y mas na normalidad, lo trece e problema cu lo por surpasa 
locual a wordo presupuesta. 


Pesey semper ta bon pa ora ta trata e materia complica di 
finansa publico, pa puntra informacion en bes di sali critica sin 
compronde locual ta wordo bisa den consehonan di CAFT. 





In ΑΠ. miljoenen 

Verloop kostenpost goederen en diensten 

2020 
184.7 215.2 199.9 

1655 182.4 180.1 








Uitputtingspercentage kostenpost goederen en diensten 


2019 2020 2021 





mRealisatie 











Kenmerk 

Cft 202100148 
Blad 

3/7 


Gezien de thans lopende discussie tussen Aruba en Nederland over liquiditeitssteun 
moet het CAft ervan uitgaan dat de betreffende korting onverkort gehandhaafd wordt 
en het Caft vraagt Aruba de begroting daarop aan te passen. 


In het advies bij de vastgestelde begroting 2021 en de begrotingswijziging (BW) 2021 
adviseerde het CAft om de lasten bij de post goederen en diensten naar beneden bij te 
stellen in lijn met de realisatiecijfers van 2020.5 














V CHINESE 
NEW YEAR 


YEAR OF 


Cu e aña nobo trece salud, 
alegria y prosperidad. 
E Feliz Aña Nobo di Chines 


Φ λα Modas 


Finansa y Cultura 

DANGUI ODUBER 





DEN LUNA DI FEBRUARI E UNIDAD MOBIEL LO 
TA STACIONA NA NOORD & PLAYA PABOU 


Minister Dangui Oduber kier a informa cu entrante mañan, 
2 di februari, e Unidad Mobiel di Vacunacion ta cuminsa su 
recorido rond Aruba. Pa e 2 prome simannan di februari e lo 
ta staciona na e parking lot di Centro Deportivo Frans Figaroa 
(Noord) y pa e 2 ultimo simannan di februari e lo ta na parking 
lot di Centro di Bario Playa Pabou. 


Na e Unidad Mobiel tur persona cuminsando for di 12 aña 
por ricibi nan prome of di dos dosis vacuna y personanan 
cuminsando for di 18 aña por ricibi nan prome, di dos of e 
boostershot. E vacuna cu ta disponibel riba e Unidad Mobiel ta 


unicamente Pfizer. 


Minister Dangui Oduber ta invita e pueblo di Noord, Playa 
pabou y bisindario pa haci uzo di e dianan aki pa ainda pasa 
busca nan vacuna Pfizer. 


Mi ta sinti asina contento y orguyoso cu Aruba a responde na e 
yamada pa vacuna y nos ta sintiendo e resultado di esaki. Aruba 
ta bayendo den bon direccion, casonan ta bahando, cantidad 
di persona hospitalisa ta bahando, menos hende fayeciendo y 
nos turismo recuperando. Ta palabranan di e mandatario. 





Agenda Mobil Unit BRA pa Vacuna 

Gobierno di Aruba 

MINISTER DANGUI ODUBER A REUNI CU 








\ 


Diamars merdia Minister di Salud Publico Sr. Dangui Oduber 
a reuni cu e president di Fundacion Contra Cancer di Prostaat 
(FCCP) Sr. Milo Croes conhuntamente cu demas miembro di 
e bestuur. E reunion aki a bay den hopi bon esfera caminda e 
fundacion a comparti hopi informacion valioso cu por yuda riba 
e topico delicado cu ta cancer di prostaat. Minister Oduber su 
maneho ta basa riba cuido preventivo y esaki ta netamente 
locual FCCP ta ofreciendo na nos comunidad. 


Cancer di prostaat ta di tres cancer cu mastanto ta keda 
constata aki na Aruba, por lo general 90 porciento di tur 
cancer ta curabel si esaki keda detecta na tempo. FCCP ta un 
fundacion cu a keda funda na aña 2012 pa Sr. Rudy Rodriguez 
Q.E.P.D., e mensahe cu e la laga atras ta: Ami tawata laat, 
wak pa abo no ta laat. E meta di FCCP ta pa conscientisa 
e comunidad masculino di Aruba cu ta riba 40 aña di edad 
riba e importancia pa haci bo check up pa cancer di prostaat 
anualmente. Tambe nan ta duna sosten necesario na esnan cu 
ta batayando contra cancer di prostaat. 


Minister Dangui Oduber a gradici cada un di e miembronan pa 
e trabou buluntario cu nan ta haci, nan ta yuda den e parti di 
concsientisacion y duna sosten moral na esnan cu ta pasando 
den cancer di prostaat y nan famia. “Na final di dia e meta ta pa 
baha e cifra di mortalidad, percura pa nos por scapa mas bida 
cu ta posibel y esaki sigur ta un bunita iniciativa di e FCCP pa 
yuda vooral e ser masculino cu hopi biaha ta deha pa su salud” 
tabata exprecion di Minister Oduber. 


Minister Dangui Oduber ta kere den e trabou cu FCCP 


FUNDACION CONTRA CANCER DI PROSTAAT 






ὃς 





























ta haciendo v lo duna nan su sosten pa nan por logra nan 
metanan, cu ta vuda trece conscientisacion riba cancer di 
prostaat pa esaki por wordo detecta na tempo. 

ΕΝΡΥ CROES 


MINISTER ENDV CROES A RICIBI BISHITA DI 
STICHTING WECONNECT 








Diabierna ultimo den un esfera ameno Minister di Ensefiansa 
a ricibi bishita di sra. Tanja Fraai v sr. Mike Ho di Stichting 
WeConnect. Durante e encuentro ameno a duna e mandatario 
splicacion amplio di e trabounan cu WeConnect ta haci 
pe studiantenan. WeConnect ta existi pa shete aña y ta un 
fundacion educativo na Hulanda y ta activo den e seis islanan 
di Caribe cu ta forma parti di Reino Hulandes. 


WeConnect ta wordo subsidia door di Gobierno di Hulanda. 
WeConnect ta conecta Hulanda cu Aruba, Curacao, Sint 
Maarten, Bonaire, Saba y Sint Eustatius. Minister Endy Croes 
a sigui bisa cu WeConnect ta traha di cerca cu Aruba Huis. Na 
Aruba WeConnect ta organisa pa 'voor examenklassen' tayer 
tocante 'studiekeuze' y 'beroepskeuze'. 





Alabes ta guia e studiantenan cu ta sigui na estudio riba 
nivel di MBO, HBO y WO riba diferente aspecto unda ta 
duna informacion, motiva y ta stimula e studiante. Tambe 
WeConnect ta duna tayer di presupuesto, cuido mental, carera 
y ‘networking’. WeConnect Aruba a wordo funda na aña 
2014y ta traha hunto cu WeConnect Hulanda. 'E tabata un bon 
reunion’, e mandatario a finalisa. 


Gabinete Wever - Croes] Y 

GLENBERT F. CROES 


HUNTO NOS TA LOGRA E MIHO PA NOS 
PAIS Y NOS MES 


Den december di 2021, dos grupo di nos hendenan cu tabata 
riba FASE, a ricibi e curso di Mindset Reset, ofreci pa Gobierno 
di Aruba. 


E pandemia a afecta tur nos bida severamente, algun mas cu 
otro. Nos tur sa cu tin cu a perde tur cos. Specialmente pa 
nan, Gobierno di Aruba a bin ta ofrece e curso bou dirigencia 
di Jennifer van der Biezen, pa yuda nos hendenan sali 
exitosamente for di pandemia. 


Pa e mandatario ta un placer pa anuncia cu e tercer grupo 
di cursistanan pa e curso di Mindset Reset, a inicia e siman 
aki na Enseñansa pa Empleo. Den e grupo aki tin un total 
di 23 participante cu na final ta sigura di su exito personal y 
profesional cu e curso aki lo trece cu ne pa cada un. 


Den cooperacion cu Enseñansa pa Empleo, Aruba Kier Traha 
ta ofrece e curso aki na tur esunnan cu desde pandemia e keda 
sin trabou. Lo yuda prepara nan cada un pa un reintregracion 
exitoso den nos mercado laboral. 


E curso MindSet Reset ta trata topiconan manera: 


Meta y motivacion 

Con pa recapacita bo mes 

Con pa ta mas productivo 

Con pa anda cu rechaso 

Con pa maneha sabotahe propio 
Con pa traha bo CV 


Personanan cu termina e curso exitosamente, por pasa 
libremente inscribi na DPL cu lo intermedia riba mercado 


laboral pa nan. 


Pero e curso Mindset Reset no solamente ta apto pa nos 














hendenan cu ainda ta sin trabou. Mindset Reset ta consehabel 
hasta pa esunnan cu ya tin un trabou y cu ta desea di accelera 
su carera of ta desea di sobresali den esaki. Bo kier mas 


informacion di e curso, inscribi via www.arubakiertraha.com y 
Helpdesk AKT lo tuma contacto cu bo persona. 


E cambio cu bo ta desea ta cuminsa na bo. 

Minister Glenbert Croes: 


ENSENANSA PA EMPLEO ACEPTANDO 
INSCRIPCION PA DIFERENTE CURSONAN 











Manera va ta conoci, den Gabinete Wever Croes II Enseñansa 
pa Empleo a bin resorta bek bou di Ministerio di Labor unda 
inicialmente el a wordo funda. 


E meta e tempo aya tabata pa yuda tur hende cu a perde 
trabou den cierre di LAGO, cu un recapacitacion pa un posibel 
reintregacion den nos mercado laboral. 


Aruba basicamente ta pasando den mesun situacion atrobe, 
unda cu hopi funcion a keda mescos pero pa un motibo of otro 
tin hende cu no kier eherce e trabou ey mas. Of cu funcionnan 
a cambia y mester recapacita nos hendenan cu diferente 
cursonan pa por cumpli cu e demanda di Aruba su mercado 
laboral. 


P'esev Minister Glenbert Croes ta haciendo su maximo 
esfuerso, specialmente den cuadro di Aruba Kier Traha, pa 
pone Enseñansa pa Empleo completamente bek riba pia 
manera den su tempo di gloria. E mandatario ta gradici FEPA 
y Sr. Vrolijk cu a percura pa mantene EPE na bida. Y awor ta 
e momento pa hiba EPE e proximo nivel. Minister Glenbert 














Croes ta hopi orguyoso pa por lanta EpE bek na un forma cu 
ta accesibel, pa tur hende por yega pa keda desoroya su mes 
manteniendo tarifanan socialisa. 

Enseñansa pa Empleo ta un pilar importante den e trayecto di 
Aruba Kier Traha mas specifico riba e tereno di recapicitacion. 


E website di EPE ta www.epearuba.com. Tur informacion y 
tarifa di cursonan ta riba e website. Y apesar cu Ministerio di 
Labor a haya EPE sin telefon, sin internet, practicamente bashi, 
e mandatario ta manda su palabra di gratitud y admiracion na 
e empleadonan di EPE cu a sigui lucha riba propio forsa y 
merito pa purba rescata loke cu tabata por di EPE. 


Pa mas informacion tocante Enseñansa pa Empleo por yama 
libremente na bureau di Minister na telefon 528.4963 te ora cu 
logra keda cla cu instalacion telefonico na EPE. 


Apesar di tur contratiempo, nos ta sigui lucha pasobra EPE 
ta indiscutiblemente importante pa logra pone nos hendenan 
finalmente bek na trabou. 

Gobierno di Aruba: 
GOBIERNO NO TA BAY DI ACUERDO CUE 
SOLICITUD DI SINDICATONAN PA TRAHA 














Gobierno di Aruba a manda un carta na sindicatonan SADA, 
SIMAR, SPA y SEPPA cu referencia na e carta fecha 31 januari 
2022 di e Sindicatonan menciona den cual Sindicatonan 
e.o. ta informa Gobierno cu mirando e hecho cu no ta kita e 
cortamento den salario di empleadonan publico cu e 12.6%, 
lo bay over na traha menos ora na un forma ekivalente na e 
cortamento di 12.6%. 


Gobierno di Aruba den varios occacion a comunica na 
Sindicatonan, cu Gobierno ta simpatisa cu e lucha di e 
Sindicatonan pa cu e recorte di 12.6%. Un di e condicionnan 
di Hulanda pa Aruba por bin na remarke pa e sosten di likides, 
ta e recorte pa tempo indifini riba e salario di e empleadonan 
publico. Aruba ainda ta depende di e sosten di likides aki pa 
por cumpli cu su obligacionnan. 


Gobierno a informa Sindicatonan y ta mantene e opcion riba 
mesa pa duna bek 100% di e salario (pues elimina e 5%) y 
a cambio empleadonan publico por entrega 13 dia di ATV of 
entrega un combinacion di dia di ATV y otro compenentenan 
ekivalente na e 5%, pa asina por sigui cumpli cu e condicion 
di Hulanda. 


Gobierno a informa Sindicatonan cu no ta bay di acuerdo cu e 
solicitud di Sindicatonan pa kita e recorte di 12.6%. Di mes un 
forma Gobierno ta informa Sindicatonan cu teniendo na cuenta 
e bienestar general di Aruba y e necesidad pa risibi e sosten 
di likides, Gobierno no por bay di acuerdo cu e solicitud di 
Sindicatonan pa bay traha menos ora pa luna, ekivalente na 
5% di e salario. 


Gobierno ta haci un suplica na Sindicatonan pa sigui sinta na 
mesa di negociacion pa hunto yega na un solucion responsabel 
na beneficio di empleadonan publico y Aruba en general. 


MENOS ORA PA LUNA 
: μαμα) 





Gobierno di Aruba 

LG Smith Blvd, 76 
Minister - President Oranjestad, Aruba 
Minister van Algemene Zaken Tel, (297) 528 4900 


Na Lidernan Sindical 


Uw Kenmerk: carta 31 januari 2022 Ons Kenmerk: ΜΑΖ/ 99 28, 
Oranjestad, 1 februari 2022 

Re: Traha menos ora 

Apreciable Lidernan Sindical, 


Cu referencia na e carta di Sindicatonan SADA, SIMAR, SPA y SEPPA fecha 31 januari 2022 den cual 
Sindicatonan e.o. ta informa Gobierno cu mirando e hecho cu no ta kita e cortamento den salario di 
empleadonan publico cu e 12.6%, lo bai over na traha menos ora na un forma equivalente na e 
cortamento di 12.6%, Gobierno ta informa Sindicatonan como lo siguiente, 


Manera comunica den varios occacion na Sindicatonan, Gobierno di Aruba ta simpatisa cu e lucha 
di e Sindicatonan pa cu e recorte di 12.6%. Un di e condicionan di Hulanda pa Aruba por bin na 
remarke pa e sosten di likides ta e recorte pa tempo indifini riba e salario di e empleadonan 
publico. Aruba ainda ta depende di e sosten di likides aki pa por cumpli cu su obligacion nan. 


Gobierno a informa Sindicatonan y ta mantene e opcion riba mesa pa duna bek 100% di e salario 
(pues elimina e 5%) y a cambio empleadonan publico por entrega 13 dia di ATV of entrega un 
combinacion di dia di ATV y otro compenentenan equivalente na e 5%, pa asina por sigi cumpli cu e 
condicion di Hulanda. 


Pa es motibo Gobierno ta informa Sindicatonan cu no ta bai di acuerdo cu e solicitud di 
Sindicatonan pa kita e recorte di 12.6%. Di mes un forma Gobierno ta informa Sindicatonan cu 
teniendo na cuenta e bienestar general di Aruba y e necesidad pa risibi e sosten di likides Gobierno 
no por bai di acuerdo cu e solicitud di Sindicatonan pa bai traha menos ora pa luna, equivalente na 
5% di e salario. 


Gobierno ta hasi un suplica na Sindicatonan pa sigi sinta na mesa di negociacion pa hunto jega na 
un solucion responsabel na beneficio di empleadonan publico y Aruba en general. 


Sperando di por a informa Sindicatonan debidamente, 


Den nomber di Gobierno di Aruba 














DI GOBIERNO DI ARUBA 


Gabinete Wever-Croes 

Departamento di Salud Publico: 


UPDATE 1 DI FEBRUARI 2022 


Segun resumen di awe 90 persona a recupera y un total di 
84 caso nobo di COVID-19 a keda registra di cual 14 ta no- 
residente. E cifranan aki ta representa un ‘Positivity rate’ bou 
di nos residentenan di 43%. 

E cantidad di casonan activo di COVID-19 pa awe ta 288 y 


78 caso pa dia y un averahe di ‘Positivity rate’ semanal di 48% 
pa dia. 


Actualmente na Aruba tin 37 persona interna cu of debi na 
COVID di cual den ICU tin 3 persona y riba piso general tin 34. 


Na Colombia tin actualmente 6 persona den ICU y ninguno (0) 
riba piso general. 


cantidad di fayecidonan relaciona cu COVID-19 ta 193. Datos 
ta ilustra casonan nobo di COVID cu un averahe semanal di 


RESIDENTE NO-RESIDENTE 


14 


Casonan Nobo 


Recupera 


Positivo 


Vacuna 


Hospitalisa 
AUA 

HABITONAN PA 
CU Q. VACUNA 

w he A | El 


Limita comemento di 'junk food” 


Come menos junk food”. Limita mas tanto cu ta posibel tur tipo 
di buscuchi, mangel, cos dushi, batata hasa, chips, refresco, 
juicenan artificial y bebidanan cu hopi sucu. E productonan aki 
ta incentiva hiperactividad den e muchanan, ta debilita organis- 
mo di tur edad y ta relaciona cu aumento di peso. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cu e 


virus aki na nos islal 
Ami SI | 


Uza tapa boca 
paden di tur lugar. 


Laba man 
frecuentemente 


Mantene 1.5M 
minimo di distancia 


e 

E ΜΙΗΟ COSNAN DEN BIDA ΝΟ ΤΑ BIN FACIL. 
PERO NA FINAL TA BALE PENA E SACRIFICIO. 
CORDA SEMPER CU ΜΕΥΜΕΥ DI CADA DIFICULTAD, 


ΤΙΝ UN OPORTUNIDAD PA EXPLORA! 


Diamars 1 Februari 2022 

